
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S K A 

R J E Š E N J E


Trgovački sud u Zadru, OIB: 39670464653, po sutkinji Ani Markač, u skraćenom stečajnom postupku nad dužnikom PETRUS d.o.o., Umag, Lovrečica 27, OIB:59893100091, postupajući po čl. 433. Stečajnog zakona (Narodne novine broj 71/15), dana 12. siječnja 2017.,

r i j e š i o  j e

            Obustavlja se skraćeni stečajni postupak nad dužnikom PETRUS d.o.o., Umag, Lovrečica 27, OIB:59893100091. 

Obrazloženje

Postupajući po zahtjevu Financijske agencije, RC Rijeka, Podružnica Pula od 9. ožujka 2016., oglasom ovog Suda od 11. studenog 2016. pozvani su članovi uprave da dostave prokazni popis imovine i vjerovnici da u roku od 45 dana predlože otvaranje postupka. 
U propisanom roku prijedlog za otvaranje stečajnog postupka podnio je GRAD UMAG, Umag, G. Garibaldi 6, OIB:84097228497, navodeći da ima tražbinu prema dužniku u iznosu od 40.764,96 kn, koja da se temelji na obvezi komunalne naknade. a što da je razvidno iz dostavljenih ovjerenih izvoda poslovnih knjiga navedenog vjerovnika.  
Kako nisu ispunjene pretpostavke za otvaranje i zaključenje skraćenog stečajnog postupka propisane čl. 431. Stečajnog zakona jer GRAD UMAG kao vjerovnik podnio prijedlog za otvaranje stečajnog postupka nad ovim dužnikom, pri čemu je isti učinio vjerojatnim postajanje svoje tražbine prema istom/dužniku dostavom gore navedene dokumentacije, to je skraćeni stečajni postupak valjalo obustaviti primjenom odredbe čl. 433. Stečajnog zakona. 
Po pravomoćnosti rješenja o obustavi odgovarajućom primjenom općih odredbi stečajnog postupaka ovog zakona donijet će se rješenje o pokretanju prethodnog postupka odnosno otvaranju stečajnog postupka. 
Stoga je odlučeno kao u izreci. 

U Zadru 12. siječnja 2017.   

						      Sutkinja
								                Ana Markač




UPUTA O PRAVNOM LIJEKU:  
Protiv ovog rješenja može se izjaviti žalba u roku od osam dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u 2 (dva) istovjetna primjerka, a o istoj odlučuje Visoki trgovački sud Republike Hrvatske. 






Dostaviti: 
· FINA, Podružnica Pula 
· stečajnom dužniku 
· GRAD UMAG
· e-Oglasna ploča
· u spis
· nakon pravomoćnosti rješenja spis dostaviti u Referadu 2

